126-108 Re matsatsing a ho qetela. Hantle feela, basadi ba supileng baitshwareletse ka monna a le mong, bare, "Re tlaba bohobe ba rona re ikapese diaparo tsa rona, ha feela re ka bitswa ka lebitso la hao feela." Moena, haho hlokehe hore o balehe United States. Ke sona sebaka se silafetseng ka ho feta. Mme ha re be betere. Ho senyeha ho feta. Mme hopola, ke buwa Lebitsong la Morena. Re tla tswella ho senyeha. Ho nale tshepo ele nngwe feela, mme ke ho Kreste Jesu. Ha se lebaka hore o etsang..Ke llile, ke tsamaile hara ditjhaba mona. Mme Modimo O ile a ba a tsosa le bafu. Mme ka kena metseng; batho bao ba neng badutse hodima diwheelchair ka dilemo batsamaya, mme batsamaya kamora ditraka batho bashebile, batsamaya kamoo baratang ka teng. Mme basadi, bao dingaka tsa bona dine di boletse hore bashwele, qubu ya di X-rays ka mabitso a dingaka ale teng moo, ba ne ba tsoha bafung. Mme metse ya sala ere, "Huh, bohlanya feela seo; sehlopha sa bathethehi." Oho, o ka se lebelle se seng haese tahleho. Oho. Ke nnete eo. Kahlolo e fihlile; o tla lokela ho e amohela. Moena, balehela bohale o balehele ho Kreste Jesu kapotlako kamoo o ka kgonang. Etswa nthong tseo. E ya, ke moya wa matsatsi a ho qetela. Tse ngata dika bolelwa. Ke tla potlaka.